દક્ષિણ ભારતના રાજકારણમાં રવિવારે મોટો ભુકંપ આવી ગયો હતો. દક્ષિણી ફિલ્મોના સુપરસ્ટાર રજનીકાંતે રવિવારે જે રીતે રાજકારણમાં જોડાવાની વાત કરી છે ત્યારથી જ તમિલનાડુની રાજનીતિમાં ગરમાવો આવી ગયો છે. રજનીકાંત અને તમિલનાડુની વાત કરવામાં આવે તો ત્યાનાં લોકો તેને સિનેમાના મોટા પડદા પર ભગવાનની જેમ પૂજે છે. પરંતુ તેમની આ રાજનૈતિક સફર કેવી રહેશે તે તો આવનારો સમય જ બતાવશે. રજનીકાંતની રવિવારની જાહેરાતથી રાજ્યની વિધાનસભાની ચૂંટણી ઉપરાંત વર્ષ 2019ની લોકસભાની ચૂંટણી પર પણ અસર થશે.